

## PLANINSKO DRUŠTVO BREŽICE

# vas vabi na izlet na

#### Veliki vrh (Košuta) (2088 m)

**Odhod bo v soboto, 19.6.2021, ob 6. uri s parkirišča pred restavracijo Štefanič**

Turo bodo vodili Sara Gregl in Toni Hribar, vodnika PZS ter Matej Mlakar, vodnik pripravnik.

**Težavnost:** lahka označena pot

**Višinska razlika:** 1173 m

**Čas hoje:** 6-7 ur

**Potrebna oprema:** planinska oblačila in obutev, rezervno perilo, vetrovka, kapa, rokavice, (pohodne palice), sončna očala, pokrivalo in krema z zaščitnim faktorjem

**Prehrana in pijača:** iz nahrbtnika in v Domu na Kofcah

**Prevoz:**  z avtomobili v lastni režiji (Zaradi upoštevanja ukrepov PD ne organizira skupnega prevoza.).

**Prijave:** **do četrtka17. junija** pri **Sari Gregl (031-422-646).**

**Opis poti:** Iz izhodiščne točke, Matizovec (915 m) se bomo po planinski poti povzpeli do Doma na Kofcah (1488 m), katerega bomo osvojili po dobri uri in pol hoje. Ker se bomo na Kofce tudi vrnili ob povratku iz vrha, nas lahko tudi tukaj počakate in uživate dopoldne na planšariji. Vztrajnejši bomo nadaljevali pot do našega vrha, Velikega vrha (2088 m), katerega bomo osvojili po dobrih dveh urah hoje. Povratek do izhodišča bo potekal po isti poti, kot sam vzpon. Ob sestopu nazaj se bomo ustavili na Kofcah, kjer si bomo privoščili kosilo, njihove slavne štruklje (le ideja) ☺. Pot je zelo lepo urejena in ni prepadna, zato je primerna za vsakega pohodnika. Vsekakor izlet, ki vedno pusti prijeten pečat zaradi razgledov daleč naokoli, kot seveda tudi zaradi štrukljev. Vabljeni ☺!

V primeru slabe vremenske napovedi bo tura 24 ur pred odhodom odpovedana.

Če se izleta ne boste mogli udeležiti, vas prosimo, da se do četrtka odjavite, saj se s tem izognemo nevšečnostim ob samem odhodu. Hvala!

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

Želimo vam varno in srečno hojo, ter lep planinski dan!